CELEX: 32016D1339
Language: fi
Date: 2016-08-04 00:00:00
Title: Neuvoston päätös (YUTP) 2016/1339, annettu 4 päivänä elokuuta 2016, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta

5.8.2016   
            
            
               FI
            
            
               Euroopan unionin virallinen lehti
            
            
               L 212/111
            
         NEUVOSTON PÄÄTÖS (YUTP) 2016/1339,
   annettu 4 päivänä elokuuta 2016,
   Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 22 päivänä toukokuuta 2013 päätöksen 2013/233/YUTP (1), jolla perustettiin Euroopan unionin yhdennetyn rajavalvonnan avustusoperaatio Libyassa (EUBAM Libya).
            
         
               (2)
            
            
               Neuvosto hyväksyi 7 päivänä joulukuuta 2015 päätöksen (YUTP) 2015/2276 (2) päätöksen 2013/233/YUTP muuttamisesta ja sen voimassaolon jatkamisesta 21 päivään helmikuuta 2016 saakka.
            
         
               (3)
            
            
               Neuvosto hyväksyi 15 päivänä helmikuuta 2016 päätöksen (YUTP) 2016/207 (3) päätöksen 2013/233/YUTP muuttamisesta ja sen voimassaolon jatkamisesta kuudella kuukaudella 21 päivään elokuuta 2016 saakka.
            
         
               (4)
            
            
               Poliittisten ja turvallisuusasioiden komitea sopi 9 päivänä kesäkuuta 2016, että EUBAM Libyaa olisi jatkettava yhdellä vuodella.
            
         
               (5)
            
            
               Päätös 2013/233/YUTP olisi muutettava tämän mukaisesti.
            
         
               (6)
            
            
               EUBAM Libya toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/233/YUTP seuraavasti:
   
               1)
            
            
               Lisätään 13 artiklan 1 kohtaan alakohta seuraavasti:
               ”EUBAM Libyaan liittyviin menoihin tarkoitettu rahoitusohje 22 päivän elokuuta 2016 ja 21 päivän elokuuta 2017 väliselle ajalle on 17 000 000 euroa.”
            
         
               2)
            
            
               Korvataan 16 artiklan toinen kohta seuraavasti:
               ”Sitä sovelletaan 21 päivään elokuuta 2017.”
            
         2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 4 päivänä elokuuta 2016.
      
         
            Neuvoston puolesta
         
         
            Puheenjohtaja
         
         M. LAJČÁK
      
   
   
      (1)  Neuvoston päätös 2013/233/YUTP, annettu 22 päivänä toukokuuta 2013, Euroopan unionin yhdennetystä rajavalvonnan avustusoperaatiosta Libyassa (EUBAM Libya) (EUVL L 138, 24.5.2013, s. 15).
   
      (2)  Neuvoston päätös (YUTP) 2015/2276, annettu 7 päivänä joulukuuta 2015, Euroopan unionin yhdennetystä rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta (EUVL L 322, 8.12.2015, s. 51).
   
      (3)  Neuvoston päätös (YUTP) 2016/207, annettu 15 päivänä helmikuuta 2016, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta (EUVL L 39, 16.2.2016, s. 45).